פרנסוויל

פרנסוויל (באנגלית: Franceville) היא אחת מארבע הערים הגדולות בגבון, עם אוכלוסייה של 110,568 במפקד האוכלוסין לשנת 2013. העיר שוכנת על נהר המפסא (אנ') ובקצה מסילת הרכבת חוצה גבון והכביש הלאומי המהיר N3. פרנסוויל צמחה מכפר בשם מאסוקו-Masuku כאשר פייר סבורגן דה בראזה (אנ') בחר ליישב בו מחדש עבדים לשעבר. ב-13 ביוני 1880 בראזה נתן לכפר את השם פרנסוויל (שפירושו "עיר המשוחררים"). מאוחר יותר נקראה העיר פרנסוויל. פרנסוויל שוכנת כחמישים קילומטרים מזרחית למואנדה (צר') (העיר הכלכלית העיקרית באזור והעיר השנייה בגודלה בפרובינציה) וכ־31 ק"מ מערבית לבונגוויל (צר'). האתרים המיוחדים בעיר הם כנסיית סנט הילייר (שנבנתה בשנת 1899), פסל גדול של הנשיא עומר בונגו (יליד פרנסוויל), מכון המחקר הרפואי של פרימטים (קופי אדם) ומגרש הגולף. שדה התעופה של העיר נמצא כ־20 קילומטרים מערבית לעיר במוונגה-Mvengué. יש בעיר שוק שבו ניתן לרכוש בגדים, פירות וירקות, אלקטרוניקה, בשרים, כולל של נחשים מסוג פיתון סלעים אפריקאי, קופים ומיני בעלי חיים מקומיים. התשתית של פרנסוויל איכותית יותר מכל שאר חלקי המדינה, ככל הנראה בגלל חשיבות העיר. ישנם מספר בתי מלון, המלון הידוע ביותר הוא מלון פוברה-Hôtel Poubara, המשקיף על בית הנופש של הנשיא. בפרנסוויל יש גם מפלים רבים. המפלים הידועים ביותר הם מפלי פוברה, בהם ממוקם המפעל ההידרואלקטרי המספק לאזור חשמל באופן קבוע. הנשיא עומר בונגו נקבר בפרנסוויל ב־18 ביוני 2009. בשנת 1993 אוכלוסיית העיר הייתה 31,183. בשנת 2010 אוכלוסיית העיר הייתה קרוב ל־56,000 נפש. סקר אוכלוסין אחר מצביע על מספרים אחרים כגון 42,967, בסקר האוכלוסין משנת 2004 אוכלוסיית העיר עמדה על 75,000 נפש. במפקד האוכלוסין בשנת 2013 אוכלוסיית העיר עמדה על 110,568 נפש . עובדה המעמידה את פרנסוויל מבחינה כמות האוכלוסין במקום השלישי מבין כל ערי גבון. בעיר ישנם 2 בתי חולים ומכון מחקר בינלאומי בתחום הרפואה. בעיר ישנן בעיקר כנסיות קתוליות, כנסייה אוונגליסטית ומספר מסגדים. בפרנסוויל אין כמעט תעשייה. קיים מפעל מלט. בסמוך לעיר באזור אוקלו נמצאו מרבצי פרנקוליט (צר') רדיואקטיביים ממשפחת האורניום. עדויות לקיומם של מרבצי הפרנקוליט נמצאו במכרות אורניום שהקימו הצרפתים באוקלו לאחר גילוי מרבצי אורניום באזור בשנת 1956. המכרות הופעלו על ידי חברה צרפתית, ומדינת גבון שקמה ב-1960 כמעט שלא זכתה ליהנות מהרווחים. פועלי הכרייה היו תושבים מקומיים מפרנקוויל. כמות האורניום המקורית במכרות, שאינם פעילים מאז סוף 1997, מוערכת ב-20,000 טון. בתי הספר כוללים: בית הספר, אקול פובליק, דה פרנסוויל בפרנסוויל נמצאת אוניברסיטת מדע וטכנולוגיה-מסוקו (USTM), זו האוניברסיטה למדעי הטבע בגבון. המקצועות ההומניים כגון משפטים, פסיכולוגיה, סוציולוגיה, היסטוריה, ספרות, אזרחות, תנ"ך, תקשורת וכדומה נלמדים בליברוויל. האוניברסיטה בפרנסוויל מקבלת בברכה סטודנטים מכל מדינות אפריקה. בית הספר הפוליטכני הקנדי והמכון הלאומי הגבוה לאגרונומיה וביוטכנולוגיה המכשיר מהנדסים חקלאיים. בקמפוס של בית הספר, נמצא סלע גדול המייחסים לו גיל דמיוני של 3.5 מיליארד שנה. בפרנסוויל יש אקלים סוואנה טרופי ( על פי סיווג האקלים Köppen Aw ), תת-משווני עם עונה יבשה קצרה של שלושה חודשים מיוני עד אוגוסט. העיר חווה הרבה סופות רעמים. פראנסוויל תאומה עם: צרפת ויר (אנ'), צרפת (מ־1983) מאוריציוס פורט לואיס, מאוריציוס גבון ליברוויל אוקלו עומר בונגו Mylène Rémy, “Franceville”, in The Gabon Today, Paris, Éd. of the Jaguar,2005 ( ISBN 978-2-86950-395-3 ), p. 150-159 Maria Petringa, Brazza, A Life for Africa. Bloomington, IN: AuthorHouse, 2006. ISBN 978-1-4259-1198-0 מדיה וקבצים בנושא פרנסוויל בוויקישיתוף פרנסוויל, סרטון באתר יוטיוב (אורך: 3:46) לגלות את פרנסוויל מהאויר, סרטון באתר יוטיוב (אורך: 5:04) מפת פראנסוויל ומזג האוויר פרנסוויל, באתר אנציקלופדיה בריטניקה (באנגלית) מידע על מכרה מונאנה באתר Mindat.org מידע על מוקלי אוקלו, אתר של למעלה מעשרה כורים גרעיניים טבעיים פרה-קמבריאליים מפקד האוכלוסין הכללי לשנת 2013 Gabon: Provinces, Major Cities & Localities. Citypopulation.de. Retrieved 2012-01-24. Franceville. GeoNames. Retrieved 2012-01-24. City Data for Masuku. Wolfram|Alpha. Retrieved 2012-01-24. Leclerc, Jacques: "Gabon". L'aménagement linguistique dans le monde. Retrieved 2012-01-24. , Libreville, General Directorate of Statistics,december 2015, p. 11, table 9 "École publique conventionnée de Franceville." על פי האתר weatherbase "National Commission for Decentralised cooperation". Délégation pour l’Action Extérieure des Collectivités Territoriales (Ministère des Affaires étrangères) (בצרפתית). אורכב מ-המקור ב-2013-11-27. נבדק ב-2013-12-26.